འཛམ་གླིང་སྤྱི་སྤྱོད་ཀྱི་དམངས་ཁྲོད་རྩོམ་རིག་གི་རིག་གཞུང་ཚན་ཁག་དང་ཤེས་བྱའི་མ་ལག་དག་ལས་ཉམས་མྱོང་སྤྱི་སྡོམ་བྱས་ཏེ།བོད་ཀྱི་མཐོ་རིམ་སློབ་གྲྭ་དག་གི་ད་ཡོད་ཀྱི་རྨང་གཞི་གཞིར་བཞག་གིས་མི་རིགས་རང་གི་ཁྱད་ཆོས་ལྡན་པའི་རིག་གཞུང་མ་ལག་དང་ཤེས་བྱའི་མ་ལག་འཛུགས་བསྐྲུན་བྱེད་དགོས།དཔེར་ན་ད་ལྟ་རང་རྒྱལ་གྱི་སློབ་གྲྭ་ཆེན་མོ་དང་དགེ་ཐོན་སློབ་གླིང་སོ་སོརདམངས་ཁྲོད་རྩོམ་རིག་སྤྱི་བཤདཅེས་པའི་བསླབ་གཞི་འདི་བཀོད་སྒྲིག་བྱས་ཡོད་པར་མ་ཟད།དམངས་ཁྲོད་རྩོམ་རིག་བརྩམས་ཆོས་འདེམས་ཀློགདམངས་ཁྲོད་རྩོམ་རིག་ལོ་རྒྱུསསོགས་ཀྱང་བཀོད་སྒྲིག་བྱས་ཡོད།གཞན་ཡང་གྲངས་ཉུང་མི་རིགས་ས་ཁུལ་གྱི་མི་རིགས་སློབ་གྲྭ་ཆེན་མོ་དང་དགེ་ཐོན་སློབ་གླིང་སོ་སོརབོད་ཀྱི་དམངས་ཁྲོད་རྩོམ་རིག་སྤྱི་བཤདསོག་རིགས་ཀྱི་དམངས་ཁྲོད་རྩོམ་རིག་སྤྱི་བཤདཡུ་གུར་གྱི་དམངས་ཁྲོད་རྩོམ་རིག་སྤྱི་བཤདལྟ་བུའི་གྲངས་ཉུང་མི་རིགས་ཀྱིདམངས་ཁྲོད་རྩོམ་རིག་སྤྱི་བཤདབཀོད་སྒྲིག་བྱས་ཡོད།སློབ་གྲྭ་ཆེན་མོ་ལ་ལས་ཞོར་དུལྷ་སྒྲུང་རིག་པདངགླུ་གཞས་རིག་པསོགས་ཡན་ལག་རིག་ཚན་གྱི་བདམས་སྦྱོང་བསླབ་ཚན་དག་ཀྱང་ཁ་གསབ་བྱས་ཡོད།རབ་འབྱམས་པ་དང་འབུམ་རམས་པའི་ཞིབ་འཇུག་སློབ་མར་མཚོན་ན།སློབ་གྲྭ་ཆེན་མོ་སོ་སོས་རང་རང་གི་ཁྱད་ཆོས་གཞིར་བཟུང་ནས་སྐྱེད་སྲིང་བྱེད་པའི་ཆེད་ལས་ཀྱི་ཁ་ཕྱོགས་ལྟར་གོང་གསལ་གྱི་དོན་ཚན་ཆེན་པོ་བཞི་དང་དེ་དག་གི་ཁོངས་གཏོགས་ཡན་ལག་རིག་ཚན་དག་ཀྱང་བཀོད་སྒྲིག་བྱས་ཡོད།